ເກົາຫຼີເໜືອສະເຫລີມສະຫລອງ ວັນສ້າງຕັ້ງປະເທດ
ເຈົ້າໜ້າທີ່ລັດຖະບານ ທະຫານແລະສະມາຊິກພັກ ໄປໂຮມ ຊຸມນຸມກັນທີ່ອະນຸສາວະລີ Kumsusan ບ່ອນດອຍສົບມື້ລາງ ທ່ານກິມ-ອິລ-ຊຸງ ຜູ້ກໍ່ຕັ້ງປະເທດໃນປີ 1948.
ເກົາຫຼີເໜືອພວມສະເຫຼີມສະຫຼອງວັນຄົບຮອບໃນການສ້າງ ປະເທດ ຂະນະທີ່ມີ ການຄາດຄະເນກັນເພີ້ມຂຶ້ນນັບມື້ວ່າ ລູກຊາຍຫຼ້າຂອງທ່ານກິມ-ຈົງ-ອິລຈະຖືກ ປະກາດໃຫ້ເປັນ ທາຍາດສືບທອດອຳນາດຕໍ່ຈາກທ່ານ ອົງການຂ່າວສູນກາງຂອງທາງການເກົາຫຼີເໜືອລາຍງານ ວ່າເຈົ້າໜ້າທີ່ລັດຖະບານ ທະຫານແລະສະມາຊິກຂອງພັກ ກຳມະກອນເກົາຫຼີໄດ້ໄປໂຮມຊຸມນຸມກັນ ທີ່ອະນຸສາວະລີ Kumsusan ທີ່ນະຄອນຫຼວງພຽງຢາງ ບ່ອນທີ່ສົບຂອງ ມື້ລາງ ທ່ານກິມ-ອິລ-ຊຸງຜູ້ກໍ່ຕັ້ງເກົາຫຼີເໜືອໃນປີ 1948 ໄດ້ຖືກນຳມາດອຍໄວ້ ທ່ານ ກິມ-ຈົງ-ອິລ ໄດ້ເປັນຜູ້ນຳ ຂອງປະເທດ ຫຼັງຈາກບິດາຂອງທ່ານໄດ້ເຖິງແກ່ອະສັນຍະ ກຳໃນປີ 1994 ມີລາຍງານຂ່າວວ່າພວກຜູ້ແທນຂອງພັກກຳມະກອນເກົາຫຼີພວມເດີນທາງໄປ ຍັງນະຄອນ ຫຼວງພຽງຢາງ ເພື່ອເຂົ້າຮ່ວມກອງປະຊຸມສຳຄັນ ທີ່ຈະຈັດຂຶ້ນໃນເດືອນນີ້ ເປັນທີ່ເຊື່ອກັນ ວ່າທ່ານກິມ-ຈົງ-ອິລ ຈະໃຊ້ກອງປະຊຸມທີ່ວ່ານີ້ ເພື່ອແຕ່ງຕັ້ງໃຫ້ລູກຊາຍຄົນທີ 3 ຊຶ່ງເປັນ ລູກຫຼ້າຂອງທ່ານ ຄືທ້າວກິມ-ຈົງ-ອຸນໃຫ້ ເປັນຜູ້ສືບທອດອຳນາດຕໍ່ຈາກທ່ານ ພວກທີ່ໄດ້ໂຕນໜີຈາກເກົາຫຼີເໜືອກຸ່ມນຶ່ງຢູ່ໃນເກົາຫຼີໃຕ້ກ່າວວ່າ ການປະຊຸມທີ່ວ່ານີ້ໄດ້ມີ ການຊັກຊ້າ ຍ້ອນໄດ້ເກີດໄພນໍ້າຖ້ວມເມື່ອໄວໆມານີ້ ຢູ່ໃນເກົາຫຼີເໜືອ ແຕ່ວິທະຍຸເປີດ ກວ້າງສຳລັບເກົາຫຼີເໜືອ ຊຶ່ງເປັນສະຖານີວິທະຍຸຊ່ຽວຊານກິດຈະການເກົາຫຼີເໜືອ ທີ່ມີ ສຳນັກງານຢູ່ກຸງໂຊລເວົ້າວ່າ ການຊັກຊ້າແມ່ນເປັນຍ້ອນສຸຂະພາບຂອງທ່ານກິມ-ຈົງ-ອິລ